इन महिलाओं में एक हैदराबाद की पत्रकार कविता जक्कल हैं और दूसरी कोच्चि की रहने वाली सामाजिक कार्यकर्ता रेहाना फातिमा हैं। केरल पुलिस के आईजी श्रीजीत ने कहा, ‘‘पुलिस सबरीमाला में किसी तरह का टकराव नहीं चाहती, खासकर श्रद्धालुओं के साथ तो बिलकुल नहीं। पुलिस केवल कानून का पालन कर रही है। हम दोनों महिलाओं को दर्शन कराने के लिए लेकर गए थे, लेकिन पुजारियों ने मंदिर में प्रवेश देने से मना कर दिया। उन्होंने मुझे बताया कि अगर हमने मंदिर आने की कोशिश की तो वे मंदिर को बंद कर देंगे।’’